153. ΑΠΟΦΑΣΗ ΥΠΟΥΡΓΟΥ  ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Φ274/29094/3029 της 26/27 Αυγ. 1986 (ΦΕΚ Β΄ 559) Άρση περιορισμού ως προς την περιοχή κυκλοφορίας των ΦΔΧ βυτιοφόρων υγρών τροφίμων Διεθνών και Εθνικών Μεταφορών. 1.Επιτρέπουμε, μέχρι 31.12.1988, τη διενέργεια τόσο εθνικών όσο και διεθνών μεταφορών με φορτηγά αυτοκίνητα δημόσιας χρήσης εθνικών και διεθνών μεταφορών, τα οποία, σύμφωνα με την άδεια κυκλοφορίας τους, είναι κατάλληλα για τη μεταφορά υγρών τροφίμων. 2.Του μέτρου αυτού εξαιρούνται τα Φ.Δ.Χ. βυτιοφόρα υγρών τροφίμων, για τα οποία έχει καθοριστεί (γενικά ή ειδικά), ως αποκλειστική περιοχή κυκλοφορίας τους, μόνο η περιοχή του Νομού της έδρας τους. Η απόφαση αυτή της οποίας η ισχύς αρχίζει από 1/9/86 να δημοσιευθεί στην Εφημερίδα της Κυβερνήσεως. 